Diari Oficial de la Generalitat Valenciana


Sumari del DOGV 5714, del 29-02-2008 (2008/2378)

Informació pública del Programa d'Actuació Integrada Sector Res-1.
------------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2378


Data del document
:   20-02-2008

Organisme emissor
:   Guiddeon, SL

Tipus de document
:   Informació Pública

Descriptors 

:   * Otos
    * pla d'urbanisme
    * empresa privada

Informació pública del Programa d'Actuació Integrada Sector Res-1.  
 [2008/2378]  
La societat Guiddeon, SL ha formulat una proposta de programa d'actuació integrada per al desenvolupament urbanístic dels terrenys compresos en el sector Res-1 del municipi d'Otos, a la qual s'adjunten pla parcial de millora de l'ordenació detallada, projecte d'urbanització, estudi d'integració paisatgística, a l'empara del que disposa l'article 134.1 de la Llei Urbanística Valenciana i 226.2 del Reglament d'Ordenació i Gestió Territorial i Urbanística.  
Tal sector està constituït per la trama urbana d'eixamplament de la ciutat, delimitada per l'avinguda de Benicadell, el límit posterior de les edificacions de l'avinguda de Benidadell i el límit del sòl urbanitzable.  
Mitjançant Acord de data 4 d'octubre de 2007, el Ple de l'Ajuntament d'Otos va acordar:  
«Primer  
Iniciar el procediment per a la gestió indirecta del Programa d'Actuació Integrada del Sector Res-1 de sòl urbanitzable del municipi d'Otos.  
Segon  
Aprovar les bases particulars per a l'adjudicació del programa que van ser publicades en el Butlletí Oficial de la Província el 17 de novembre de 2007.»  
A tenor de l'article 134. 2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, se sotmet la proposta de programa, el pla parcial de millora de l'ordenació detallada, projecte d'urbanització, estudi d'integració paisatgística, a informació pública, per un termini d'un mes, als efectes de la presentació d'al·legacions, comptats a partir de l'endemà de la publicació d'este anunci en el Diari Oficial de la Comunitat Valenciana. En sobre tancat i no sotmesa a exposició al públic es presenta la documentació que identifica el sol·licitant, la seua capacitat i solvència, així com la proposició juridicoeconòmica.  
La dita documentació es troba depositada en la notaria d'Eulogio Jover Barber, amb número de protocol 248, de data 20 de febrer de 2008, situada a la plaça de la Fira, 1-1r-4a d'Albaida. Qualsevol persona podrà comparéixer en l'esmentada notaria, en horari de 09.00 a 14.00 hores, de dilluns a divendres, i consultar la protocol·lització de l'alternativa tècnica de programa. També podrà presentar-se en l'Ajuntament d'Otos siti en Sant Josep, número 6, per a examinar l'exemplar depositat en este amb Registre General d'Entrada de data 20 de febrer de 2008, i formular, si és el cas, al·legacions dins del termini indicat en el paràgraf anterior d'un mes a partir de la publicació d'este anunci en el Diari Oficial de la Comunitat Valenciana.   
Per mitjà de la publicació d'este anunci d'informació pública del programa d'actuació integrada i, de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 296.4 del Reglament d'Ordenació i Gestió Territorial i Urbanística, se cita els propietaris afectats que puguen resultar desconeguts, dels qui s'ignore el lloc de la notificació o bé, intentada esta, no s'haguera pogut practicar, perquè durant el termini assenyalat puguen formular les al·legacions que estimen pertinents.  
Otos, 20 de febrer de 2008.- L'administrador: Enrique Rodríguez Jiménez.